
RAJONO ŽEMAITIŠKŲ SKAITYMŲ KONKURSO-ŠVENTĖS 
ORGANIZAVIMO TVARKOS APRAŠAS
I. BENDROJI DALIS
1. Rajono Žemaitiškų skaitymų konkurso-šventės (toliau – Konkursas) organizavimo tvarkos aprašas reglamentuoja Konkurso tikslus, dalyvių amžiaus grupes ir jų registravimo tvarką, taip pat Konkurso organizavimo, apdovanojimų tvarką.
2. Konkurso tikslas – skatinti žemaičių tarmės vartojimą, puoselėti jos autentiškumo bei tautinio identiteto saugojimą tarp augančiosios kartos.
3. Konkursą organizuoja Vėžaičių kultūros centras ir Klaipėdos rajono žemaičių kultūros draugija.
II. DALYVIAI. DALYVIŲ REGISTRACIJA
4. Konkurse gali dalyvauti pavieniai skaitovai ir jų grupės:
4.1. Ikimokyklinio ugdymo įstaigų ir priešmokyklinio ugdymo grupių vaikai.
4.2. Ugdymo įstaigų mokiniai šių amžiaus grupių:
4.2.1. 1–4 klasių;
4.2.2. 5–9 klasių;
4.2.3. 10–12 klasių;
4.3. Suaugę asmenys.
4.4. Skaitovų grupės (vienoje grupėje – ne daugiau kaip 7 dalyviai):
4.4.1. nuo ikimokyklinio amžiaus vaikų iki 4 klasės mokinių;
4.4.2. 5–12 klasių mokinių;
4.4.3. suaugusiųjų.
5. Konkurso rajono etape iš vienos ugdymo įstaigos gali dalyvauti ne daugiau kaip po tris kiekvienos 4 punkte nurodytos grupės dalyvius.
6.  Konkurso dalyvius registruoja Vėžaičių kultūros centras.
7. Konkurso dalyviai registruojami elektroniniu paštu info@vezaiciukc.lt  
8.  Registruojant šio tvarkos aprašo 4.1. papunktyje nurodytos grupės dalyvius, būtina nurodyti:
8.1.  pilną atstovaujamos ugdymo įstaigos pavadinimą;
8.2.  lopšelio-darželio grupę;
8.3.  skaitovo vardą ir pavardę;
8.4.  skaitovo amžių;
8.5.  skaitomo kūrinio autoriaus vardą ir pavardę be sutrumpinimų;
8.6.  tikslų skaitomo kūrinio pavadinimą;
8.7.  ruošusio pedagogo vardą, pavardę, kvalifikacinę kategoriją.
9.  Registruojant šio tvarkos aprašo 4.2. papunktyje nurodytos grupės dalyvius, būtina nurodyti:
9.1.  pilną atstovaujamos ugdymo įstaigos pavadinimą;
9.2.  skaitovo lankomą klasę;
9.3.  skaitovo vardą ir pavardę;
9.4.  skaitomo kūrinio autoriaus vardą ir pavardę be sutrumpinimų;
9.5.  tikslų skaitomo kūrinio pavadinimą;
9.6.  ruošusio pedagogo vardą, pavardę, kvalifikacinę kategoriją.
10.  Registruojant šio tvarkos aprašo 4.3. papunktyje nurodytos grupės dalyvius, būtina nurodyti:
10.1.  skaitovo vardą ir pavardę;
10.2.  skaitovo atstovaujamą gyvenamąją vietovę;
10.3.  skaitomo kūrinio autoriaus vardą ir pavardę be sutrumpinimų;
10.4.  tikslų skaitomo kūrinio pavadinimą;
10.5.  ruošusio specialisto, jeigu Konkurso dalyvis ruošėsi ne pats, vardą, pavardę ir atstovaujamą įstaigą.
11. Registruojant šio tvarkos aprašo 4.4. papunktyje nurodytos grupės dalyvius, būtina nurodyti:
11.1.  pilną atstovaujamos ugdymo įstaigos pavadinimą;
11.2.  skaitovų vardus, pavardes;
11.3.  skaitovų amžių (nuo–iki), jeigu kompoziciją pristato šio tvarkos aprašo 5.1. papunktyje nurodytos grupės dalyviai;
11.4.  skaitovų lankomas klases (nuo–iki), šio tvarkos aprašo 5.2. papunktyje nurodyti dalyviai;
11.5.  kompozicijos pavadinimą;
11.6.  tekstų (-o), pagal kuriuos (-į) parengta kompozicija, autorių (-aus) vardus (-ą), pavardes (-ę) be sutrumpinimo;
11.7.  tekstų (-o), pagal kuriuos (-į) parengta kompozicija, tikslius (-ų) pavadinimus (-ą);
11.8.  ruošusio pedagogo vardą, pavardę, kvalifikacinę kategoriją.
III. KONKURSO ORGANIZAVIMAS
12. Konkursas organizuojamas rajono mastu. 
13. Karantino, ekstremalios situacijos laikotarpiais Konkurso rajono etapas gali būti organizuojami nuotoliniu būdu. Kiekvienas dalyvis ar dalyvių grupė Konkurse dalyvautų tokiu būdu: nufilmuotas pasirodymas įkeliamas į YouTube platformą ir atsiunčiama nuoroda organizatoriams (detalesnė informacija būtų pateikiama registracijos į Konkursą skelbime).
14. Konkurso dalyvio skaitymų žemaitiškai trukmė – iki 5 minučių. Dalyvių grupės atlieka kompozicijas, improvizacijas ir kitokių žanrų programas, kurių trukmė – iki 7 minučių. Jei skaitovas ar dalyvių grupė viršija nurodytą programos trukmę, komisija turi teisę programą nutraukti.
15. Komisijos nariais gali būti: savivaldybių administracijų tarnautojai, ugdymo įstaigų mokytojai, auklėtojai, bibliotekininkai, Žemaičių kultūros draugijos skyrių nariai, kultūros centrų darbuotojai, režisieriai, žiniasklaidos atstovai ir kiti asmenys.
16. Konkurso rajono etapo komisija susideda iš 5 narių Klaipėdos rajono atstovų.
17. Vertinant skaitomus kūrinius komisijos kompetencija ir tikslas:
17.1. nustatyti vertinimo kriterijų išpildymą: žemaičių tarmės mokėjimą, autentišką ir savitą santykį su skaitomu kūriniu, teksto originalumą, kūrinį, atitinkantį skaitytojo amžių, skaitomo teksto kalbos išraišką, artikuliaciją, bendravimą su auditorija;
17.2. išaiškinti 1–3 vietos laimėtojus iš kiekvienos 5 punkte nurodytos dalyvių grupės; jeigu 5 punkte nurodytoje dalyvių grupėje dalyvauja mažiau nei 3 dalyviai, komisija pasilieka teisę nuspręsti dėl prizinės vietos galimo skyrimo ar neskyrimo.
IV. APDOVANOJIMAI
18. Konkurso dalyviai, laimėję 1–3 vietas kiekvienoje amžiaus grupėje, apdovanojami diplomais ir organizatorių prizais. Padėkos raštais apdovanojami juos paruošę pedagogai.
19. Visi dalyviai apdovanojami padėkos raštais.
20. Konkurso organizatoriai, komisijos nariai ir rėmėjai be prizinių vietų gali steigti įvairias nominacijas: už skaitomą kūrinį, kuriame fiksuojami krašto istorijos momentai, pateikiami tautosakos elementai, papročiai; už skaitytojo artistiškumą, originalumą; skaitomo teksto autentiškumą; taisyklingą gimtosios tarmės vartojimą skaitomame tekste ir kt.
21. Konkurso nugalėtojai deleguojami į regioninį skaitovų konkursą Skuode, kuris planuojamas 2026 m. lapkričio mėn.  

V. BAIGIAMOSIOS NUOSTATOS
22. Aprašo vykdymo kontrolę vykdo Vėžaičių kultūros centras. 
23. Konkurso dalyvių ir juos rengusių asmenų asmens duomenys yra renkami tik Konkurso organizavimo tikslais.
24. Konkurso metu pasirodymai filmuojami ir fotografuojami. Nuotraukos ir filmuota medžiaga naudojama tik Konkurso bei Vėžaičių kultūros centro veiklų viešinimo tikslais.
25. Kiekviena įstaiga, registruodama Konkurso dalyvius, bei pavieniai asmenys, registruodamiesi dalyvauti Konkurse, patvirtina, kad susipažino su šiuo Konkurso organizavimo aprašu, sutinka su asmens duomenų, įskaitant atvaizdą, panaudojimą Konkurso organizavimo ir viešinimo tikslais.
______________________


























Parengė Vėžaičių kultūros centro direktorė, Klaipėdos rajono Žemaičių kultūros draugijos pirmininkė Diana Ciparienė

